Porzjonijiet b'ingredjenti sempliċi li ssib dejjem fil-kċina tiegħek. B'bażi ta' gallettina u wiċċ tal-ġewż tal-indi flimkien mat-togħma tal-ġamm jagħmlu ħelu attraenti u bnin. Ħin: siegħa u nofs Kwantità: 20 Ingredjenti: 250 g dqiq 1⁄2 kuċċarina essenza tal-vanilla 200 g ġewż tal-indi mnixxef ( dessicated coconut ) 250 g ġamm taċ-ċirasa, jew frawli, rasberries , eċċ. Tħejjija: Saħħan il-forn għal temperatura ta' 180°C. Idlek dixx ta' 24 ċm x 30 ċm, b'għoli ta' 3 ċm, bil-butin u iksih bil-kartaforn. Għarbel id-dqiq fi skutella, żid il-butir u daħħlu fid-dqiq bil-ponot ta' subgħajk ( rub in ) sakemm isir qisu frak tal-ħobż, imbagħad żid nofs iz-zokkor u ħawwad sew. Ħabbat bajda waħda mal-essenza tal-vanilla, żidhom mat-taħlita u għaqqadhom sakemm tiffoma għaġina. Ippressa l-għaġina fil-qiegħ tad-dixx u aħmi għal 15-20 minuta jew sakemm tiħmar. Titfix il-forn. Ifrex il-ġamm fuq l-għaġina sħuna. Ħabbat iż-żewġ bajdiet man-nofs zokkor li fadal. Żid il-ġewż tal-indi u ħawwad. Ifrex it-taħlita fuq il-ġamm fid-dixx u kompli aħmi għal madwar 25 minuta oħra jew sakemm tiħmar. Kessaħ kompletament fid-dixx stess, qatta' f'porzjonijiet u servi. Ippruvajtha din ir-ricetta ta' porzjonijiet tal-ġamm u ġewż tal-indi (coconut) ? Għoġbitek? Ħalli l-kummenti u r-rating tiegħek hawn taħt u agħfas share biex inkomplu nwasslulek aktar ricetti li jgħoġbuk.